Право учешћа имају сва заинтересована лица, која испуњавају обавезне услове за учешће у поступку јавне набавке, у складу са чланом 44. Закона о јавним набавкама. Испуњеност услова из члана 44. Закона о јавним набавкама, понуђач доказује достављањем доказа уз понуду из члана 45. Закона о јавним набавкама, који могу бити у неовереним фотокопијама и у свему у складу са конкурсном документацијом.

**ОБАВЕЗНИ УСЛОВИ ЗА УЧЕШЋЕ У ПОСТУПКУ И НАЧИНИ ДОКАЗИВАЊА**

Право на учешће у поступку јавне набавке има понуђач ако:

1. **је регистрован код надлежног органа односно уписан у одговарајући регистар**

**Доказ:** Извод из Агенције за привредне регистре односно извод из регистра надлежног органа

1. **је основан и за обављање делатности која је предмет јавне набавке**

**Доказ:** Оснивачки акт понуђача

1. **му у року од две године пре објављивања јавног позива није изречена правноснажна судска или управна мера забране обављања делатности која је предмет јавне набавке**

**Доказ:** Потврда надлежног органа - Потврде привредног суда и прекршајног суда или Потврда Агенције за привредне регистре, која треба да обухвати период од 2 године пре објављивања јавног позива, а којом понуђач доказује да му није изречена правноснажна судска или управна мера забране обављања делатности која је предмет јавне набавке. Овај доказ мора бити издат после дана објављивања јавног позива у Службеном гласнику РС

1. **је измирио доспеле порезе и друге јавне дажбине у складу са прописима Републике Србије или стране државе када има седиште на њеној територији**

**Доказ:** Потврда - Пореске управе Министарства финансија Републике Србије и Потврда јединице локалне самоуправе – Управе јавних прихода о измиреним порезима и доприносима или Потврда да се понуђач налази у поступку приватизације која може бити издата и пре објављивања јавног позива, ако од дана њеног издавања до дана објављивања јавног позива није протекло више од шест месеци

**\* Ови докази (1-4) се достављају за све чланове групе понуђача као и за све подизвођаче**

1. **располаже неопходним финансијским и пословним капацитетом и то:**
   1. **да је у претходне 3 обрачунске године (2009, 2010. и 2011) остварио пословни приход у минималном износу од 500.000.000 (петстомилиона) динара**
   2. **да у последњих шест месеци до објављивања Извештаја о бонитету за јавне набавке није био неликвидан као и да у месецу у ком је издат Извештај о бонитету за јавне набавке није био неликвидан**

**Сваки члан групе мора да задовољи овај услов**

**Доказ:** Извештај о бонитету за јавне набавке - образац БОН-ЈНкоји издаје Агенција за привредне регистре икоји мора **бити издат након објављивања јавног позива** у Службеном гласнику РС.

* 1. **Да је у претходне 3 обрачунске године (2009, 2010 и 2011) понуђач извршио испоруку добара која су предмет јавне набавке (тонера) у укупној вредности од минимум 50.000.000 (педесет милиона) динара без ПДВ.**

**Доказ:** Понуђач је обавезан да достави следеће:

* + Листу референтних испорука
  + Потврду наручиоца посла о квалитетно изведеном послу

***Листа референтних испорука(Образац) са потврдама наручиоца посла које треба да садрже информацију о врсти испоручених добар, укупне вредности испорука, податке о купцима и датуме испорука.***

1. **располаже довољним кадровским капацитетом и то:**
   1. **да има најмање 15 (петнаест) запослених радника**

**Доказ: ППОД образац оверен од стране Пореске управе** за један од последња два месеца који претходе месецу у коме је објављен јавни позив којим понуђач доказује да има минимум 15 запослених

* 1. **да има минимум 2 (два) стручна висококвалификована лица која може да ангажује на реализацији уговора.**

**Доказ:** Личне биографије за наведена лица

**8) располаже довољним техничким капацитетом и то:**

Понуђач је дужан да обезбеди подршку произвођача добара које нуди односно да понуди и испоручи нова оригинална добра.

**Доказ**: Потврда произвођача или произвођачевог представника за територију Републике Србије, којом се гарантује да су понуђена добра која се нуде у овом поступку јавне набавке оригинална.